78/618/ETY: Komission päätös, tehty 28 päivänä kesäkuuta 1978, kemiallisten yhdisteiden myrkyllisyyttä ja ekomyrkyllisyyttä käsittelevän tieteellisen neuvoa-antavan komitean perustamisesta



Virallinen lehti nro L 198 , 22/07/1978 s. 0017 - 0018

Kreikank. erityispainos: Luku 05 Nide 3 s. 0010

Espanjank. erityispainos: Luku 15 Nide 2 s. 0109

Portugalink. erityispainos: Luku 15 Nide 2 s. 0109

Suomenk. erityispainos Alue 15 Nide 2 s. 0091

Ruotsink. erityispainos Alue 15 Nide 2 s. 0091



KOMISSION PÄÄTÖS, tehty 28 päivänä kesäkuuta 1978, kemiallisten yhdisteiden myrkyllisyyttä ja ekomyrkyllisyyttä käsittelevän tieteellisen neuvoa-antavan komitean perustamisesta (78/618/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että Euroopan yhteisöjen toimintaohjelmassa ympäristöalan toimenpiteiksi(1) painotetaan tarvetta arvioida kemiallisten yhdisteiden ihmiselle ja ympäristölle epäsuotuisat vaikutukset; erityistä huomiota on kiinnitettävä yhdisteisiin, joiden käytöstä saattaa aiheutua vahingollisia vaikutuksia ihmisen terveydelle ja ympäristön eri osa-alueille, Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien 17 päivänä toukokuuta 1977 antamassa päätöslauselmassa Euroopan yhteisön ympäristöpolitiikasta ja toimintaohjelman jatkamisesta ja täytäntöönpanosta(2) säädetään, että komissio tutkii asiantuntijakomitean avustamana yhteisön tasolla kemiallisten yhdisteiden vaikutusta ympäristöön, ja on tärkeää, että komissio kuulee tieteellisessä asiantuntijakomiteassa olevien johtavien asiantuntijoiden lausunnot, voidakseen suorittaa tällaista jatkuvaa tutkintaa, ON PÄÄTTÄNYT SEURAAVAA: 1 artikla Perustetaan komission yhteyteen tieteellinen neuvoaantava komitea, jäljempänä 'komitea', tutkimaan kemiallisten yhdisteiden myrkyllisyyttä ja ekomyrkyllisyyttä. 2 artikla 1. Komitean tai tarvittaessa sen 8 artiklassa tarkoitettujen jaostojen tehtävänä on antaa komissiolle tämän pyynnöstä lausuntoja kaikista asioista, jotka liittyvät sellaisten kemiallisten yhdisteiden myrkyllisyyden ja eko myrkyllisyyden tutkimiseen, joiden käytöstä saattaa aiheutua vahinkoa ihmisen terveydelle ja ympäristön eri osa-alueille, ottaen huomioon: - kemiallisten yhdisteiden myrkyllisyydestä ja ekomyrkyllisyydestä saadun tieteellisen tutkimustiedon; - näiden yhdisteiden käyttötavat ja määrät; - kohteiden altistumistasojen arvioinnin. Komitean on lausunnoissaan tarkasteltava erityisesti: - kemiallisten yhdisteiden myrkyllisiä vaikutuksia ihmiseen; - kemiallisten yhdisteiden erilaisia kulkeutumisreittejä sekä niiden kertymistä ympäristöön ja kertymisen vaikutusta tai mahdollista vaikutusta ihmiseen; - kemiallisten yhdisteiden aiheuttamia myrkyllisiä vaikutuksia ja vahinkoja ympäristön eri osa-alueilla. 2. Komitea ei anna lausuntoa radioaktiivisista aineista tai kemiallisten yhdisteiden myrkyllisyyteen ja ekomyrkyllisyyteen liittyvistä asioista siltä osin kuin nämä kysymykset kuuluvat muiden komission yhteyteen perustettujen neuvoa-antavien komiteoiden toimivaltaan. 3 artikla Komiteassa on 22 jäsentä, joista: - kahdeksantoista on johtavia asiantuntijoita jäsenvaltioista, kaksi kustakin jäsenvaltiosta, ja - neljä on komission edustajia. 4 artikla Komissio nimeää komitean jäsenet. Neuvoteltuaan asianomaisten jäsenvaltioiden kanssa komissio valitsee yhdeksän myrkyllisyyden ja yhdeksän eko myrkyllisyyden asiantuntijaa niille paikoille, jotka on varattu jäsenvaltioiden asiantuntijoille varatuille paikoille. 5 artikla Komitean jäsenten toimikausi on kolme vuotta. Sama jäsen voidaan nimetä uudeksi toimikaudeksi. Kolmevuotisen toimikauden päätyttyä komitean jäsenet jatkavat tehtävissään, kunnes heidän tilalleen nimetään uusi jäsen tai heidän toimikautensa uusitaan. Jäsenen toimikausi päättyy ennen kolmivuotiskauden päättymistä, jos jäsen eroaa tai kuolee tai jos se jäsenvaltio, jota kuultiin jäsenen nimityksen yhteydessä, vaatii, hänen vaihtamistaan. Tällöin jäsenen tilalle nimitetään uusi jäsen jäljellä olevaksi toimikaudeksi 4 artiklassa määrätyn menettelyn mukaisesti. Jäsenet eivät saa toiminnastaan palkkiota. 6 artikla Komissio julkaisee luettelon jäsenistä tiedoksi Euroopan yhteisön virallisessa lehdessä. 7 artikla 1. Komitea valitsee kansallisista asiantuntijoista puheenjohtajan sekä kaksi varapuheenjohtajaa kolmivuotiskaudeksi. Valinta tapahtuu läsnäolevien jäsenten kahden kolmasosan määräenemmistöllä. 2. Komission yksiköt huolehtivat komitean, sen jaostojen ja sen 8 artiklassa tarkoitettujen työryhmien sihteeristötehtävistä sekä järjestää näiden työskentelyn. 8 artikla Komitea muodostuu myrkyllisyyttä käsittelevästä jaostosta sekä ekomyrkyllisyyttä käsittelevästä jaostosta. Komitea vahvistaa näiden jaostojen työjärjestyksen. Komitea voi lisäksi perustaa työryhmiä. 9 artikla 1. Komitea, sen jaostot ja sen työryhmät kokoontuvat komission kutsusta komission toimipaikassa. 2. Komission yksiköiden edustajat, joiden alaan asia kuuluu, osallistuvat komitean, sen jaostojen ja työryhmien kokouksiin. 10 artikla Puheenjohtaja ja/tai komissio voi kutsua henkilön, jolla on jossakin esityslistaan merkityssä aiheessa erityisasiantuntemusta, osallistumaan asiantuntijana komitean ja sen 8 artiklassa tarkoitettujen jaostojen tai työryhmien työskentelyyn. Asiantuntijat osallistuvat ainoastaan niihin keskusteluihin, joissa käsitellään sellaisia asioita, joita varten heidät on kutsuttu. 11 artikla Komitean, sen jaostojen ja työryhmien käymien keskustelujen jälkeen ei äänestetä. Komissio voi komitean tai joissakin tapauksissa sen jaostojen lausuntoa pyytäessään asettaa määräajan, jonka kuluessa tällaiset lausunnot on annettava. 12 artikla Komitean jäsenet eivät saa ilmaista komitean, sen jaostojen tai työryhmien työskentelyssä saamiaan tietoja, jos komitean tai komission puheenjohtaja ilmoittaa heille, että pyydetty lausunto tai esillä oleva kysymys on luottamuksellinen, sanotun kuitenkaan rajoittamatta perustamissopimuksen 214 artiklan määräysten soveltamista. Tällaisissa tapauksissa ainoastaan komitean jäsenet ja komission yksiköiden edustajat osallistuvat kokouksiin. 13 artikla Tämä päätös tulee voimaan 28 päivänä kesäkuuta 1978. Tehty Brysselissä 28 päivänä kesäkuuta 1978. Komission puolesta Lorenzo NATALI Varapuheenjohtaja (1) EYVL N:o C 112, 20.12.1973, s. 28 (2) EYVL N:o C 139, 13.6.1977, s. 1